Lovitură dură pentru gruparea care racola din Turcia cetățeni de origine afro-asiatică pentru a-i transporta spre vest. 23 de persoane au fost reținute de DIICOT
Nu mai puțin de 23 de persoane au fost reținute marți, 17 decembrie, pentru 24 de ore, de procurorii DIICOT din Timișoara în dosarul de trafic de migranți care vizează o grupare care racola din Turcia cetățeni de origine afro-asiatică pentru a-i transporta spre vest. Optsprezece dintre cei reținuți au fost prezentanți instanței cu propunere de arestare preventivă, pentru ceilalți fiind dispusă măsura controlului judiciar.